ASFiNAG

Η εταιρεία ASFiNAG (συντομογραφία της επωνυμίας Autobahnen-und Schnellstraßen-Finanzierungs-Aktiengesellschaft, που στα γερμανικά σημαίνει εταιρεία χρηματοδότησης αυτοκινητόδρομων) είναι μια αυστριακή δημόσια εταιρεία για τον σεδιασμό, τη χρηματοδότηση, την κατασκευή, τη συτήρηση και τη συλλογή διοδίων στους αυτοκινητοδρόμους της Αυστρίας. Η ASFiNAG ανήκει στο ακέραιο στη αυστριακό κράτος και λειτουγεί υπό την εποπτεία του Υπουργείου Μεταφορών, Καινοτομίας και Τεχνολογίας (Bundesministerium für Verkehr, Innovation und Technologie - BMVIT).

Σκοπός 
Η ημερομηνία ίδρυσης της ASFiNAG είναι η 11 Σεπτεμβρίου 1982. Το 1997, υπογράφηκε μεταξύ του κράτους και της εταιρείας μια νέα σύμβαση, με την οποία της ανατέθηκαν περισσότερα καθήκοντα από την κυβέρνηση. Η ASFiNAG είναι υπεύθυνση για την επιβολή διοδίων τα οποία καθορίζονται από το κράτος. Η ASFiNAG έχει επίσημα το δικαίωμα χρήσης των ιδιοκτησιών και των εγκαταστάσεων του οδικού δικτύου (Usufruct), το οποίο εξακολουθεί να ανήκει στο κράτος. Η ASFiNAG δεν λαμβάνει χρήματα από τον κρατικό προϋπολογισμό, αλλά καταβάλλει μέρισμα στη Δημοκρατία της Αυστρίας.

Δομή και χρηματοδότηση ναύλου 
Για το έτος 2015, η ASFiNAG ανέμενε συνολικά 1,25 δισεκατομμύρια ευρώ (885 εκατομμύρια λίρες Αγγλίας) από τα διόδια, τα οποία καταβάλλονται από φορτηγά και λεωφορεία, ανάλογα με τον αριθμό των αξόνων τους και την απόσταση η οποία διανύεται στους αυτοκινητόδρομους με βάση τους ταχογράφους.

Τα αυτοκίνητα (με συνολικό βάρος έως 3,5 τόνους) και οι μοτοσικλέτες συνεισφέρουν καταβάλλοντας έναν φόρο που ονομάζεται Vignette, με σήμα το οποίο πρέπει να είναι μόνιμα κολλημένο πάνω στο όχημα, κατά τη γενική χρήση του οδικού δικτύου. Το συνολικό ποσό από αυτόν τον φόρο υπολογίζεται σε 440 εκ. ευρώ (311 εκ. λίρες) και σε 170 εκ. ευρώ (120 εκ. λίρες) από ειδικά διόδια για ακριβότερους αυτοκινητόδρομους, από τα δυτικά προς τα ανατολικά: Arlberg Road Tunnel, Brennerautobahn (από το Ίνσμπρουκ έως τη Μόντενα της Ιταλίας, ενώ μόνο ο αυτοκινητόδρομος Α13 μπορεί να χρησιμοποιηθεί χωρίς την ύπαρξη του συγκεκριμένος σήματος), Tauern Road Tunnel, Karawanks Tunnel, Bosruck Tunnel και Gleinalm Tunnel . Η συλλογή αυτών των ειδικών διοδίων ολοκληρώνεται με μεμονωμένα εισιτήρια ή με κάρτες πολλαπλών διαδρομών, οι οποίες ποικίλλουν ως προς τη χρήση τους (π.χ. για ένα έτος, για έναν μήνα, για συνδυασμούς διαδρομών και με διαφορετικές εκπτώσεις για τους μετακινούμενους, όπως για άτομα με ειδικές ανάγκες και για μόνιμους κατοίκους) ή ακόμη και κάρτες για συγκεκριμένες πολλαπλές διαδρομές. Οχήματα που έχουν μπλε φώτα, που ανήκουν σε διάφορες εθνικές και διεθνείς υπηρεσίες, όπως το Bundesheer (ο αυστριακός στρατός) και το Justizwache (τμήμα του Υπουργείου Δικαιοσύνης της Αυστρίας) εξαιρούνται σε μόνιμη βάση από την υποχρέωση καταβολής ειδικών διοδίων.

(Τους ορεινούς δρόμους μέσω της σήραγγας Felbertauern και πάνω από την αλπική οδό Grossglockner High τους διαχειρίζονται ιδιωτικές εταιρείες.)

Η ASFiNAG ανακοίνωσε ότι το 2015 θα επενδύσει κονδύλια από τα χρήματα που έχει συγκεντρώσει από τα διόδια ως εξής: 500 εκ. ευρώ (353 εκ. £) για την κατασκευή νέων δρόμων, 485 εκ. ευρώ (343 εκ. £) για τη συντήρηση υφιστάμενων δρόμων, χρηματοδότηση της διαδικασίας συλλογής διοδίων καθώς και της αγοράς σημάτων από καταστήματα με είδη καπνιστού, γαι την αποπληρωμή του χρέους της, ύψους 11,5 δις ευρώ (8,2 δις λίρες) μέσα σε διάστημα 20 ετών.

Οι ειδικοί οδικής κυκλοφορίας προτείνουν, αντί των διοδίων, να εισπράττεται υψηλότερος φόρος από την πώληση της βενζίνης. Η πρόταση αυτή βασίστηκε στο σκεπτικό ότι η συχνή χρήση, οι εκπομπές των καυσαερίων και η φθορά του δρόμου από τα βαρέα οχήαμτα, όπως είναι τα SUV σε αντίθεση με τα αυτοκίνητα πόλης αποτελούν καταλληλότερες πηγές φορολόγησης.

Ιστορικό 
Η εταιρεία ιδρύθηκε στις 11 Σεπτεμβρίου 1982. Από εκείνη την ημέρα, η διαχείριση των πιστώσεων γίνεται κεντρικά για όλες τις αντίστοιχες εταιρείες στην Αυστρία. Το 1992, ιδρύθηκε η ÖSAG (Österreichische Autobahns und Schnellstraßen AG) καθώς και η ASG (Alpenstraßen AG), μετά από συγχώνευση των έξι εταιρειών εκμετάλλευσης αυτοκινητοδρόμων που λειτουργούσαν στην Αυστρία με την ASG στα δυτικά και την AGSAG στην υπόλοιπη χώρα.

Παραπομπές

Εξωτερικοί σύνδεσμοι 

 Επίσημος ιστότοπος